SK Ilrija je leta 1939 kot jugoslovanska reprezentanca nastopila na Svetovnem prvenstvu v švicarskem Zürichu, kjer je s porazi proti Češkoslovaški, Švici in Latviji ter neodločenim izidom proti Belgiji zasedla predzadnje, trinajsto mesto. Istega leta so nastopili še na turnirju v Bukarešti, kjer so dosegli prvo mednarodno zmago Jugoslovanske reprezentance, s 4:2 nad nizozemsko. To je bil edini nastop jugoslovanske reprezentance na turnirju elitne divizije. Ernest Aljančič starejši je nastopil na prvi reprezentančni tekmi proti Avstriji in zabil prvi jugoslovanski (in s tem tudi prvi slovenski) gol. Luce Žitnik je dosegel prvi reprezentančni gol na svetovnih prvenstvih, na tekmi proti Belgiji.